open-index/open-wikipedia-markdown huggingface dataset:
Mikkel Niva

**Mikkel Bjørnebo Jensen Niva** (født 1988) er en norsk improvisatør, komiker, manusforfatter, programleder og skuespiller.

## Bakgrunn og virke
Mikkel Niva er født i Elverum, og oppvokst i Sarpsborg.

Han er medlem i ensemblet ved Det Andre Teatret, og medvirker som «Kjendis-Niva» i spillpodkasten «Samspill». Niva har vært med i TV-programmer som *[[Alt er lov]]*, *[[Brille_(TV-program)|Brille]]*, *[[Broshow]]* og *[[Torsdag kveld fra Nydalen]]*. I tillegg hadde han en liten opptreden i programmene *[[Adventslekene]]* og *[[Berrum & Beyer]]*. 

I 2018 sendte NRK dokumentar-serien *Uten Pappa*, som dreide seg om Mikkel Nivas gjenforening med sin far etter mange år uten kontakt.

Fra 2019 til 2021 ledet han humorpodkasten *[[Friminutt (podkast)|Friminutt]]* på NRK sammen med Herman Flesvig. De flyttet etter det podkasten til podme og endret navn **'.

Niva var programleder i NRKs ''[[Julemorgen]]'' i 2016 og ledet ''[[Sommeråpent]]'' i 2017 fra [[Gran (kommune)|Gran]], [[Flå]], [[Finse]], [[Flåm]] og [[Voss]] sammen med [[Haddy Njie]]. Det samme året ledet han også [[TV-aksjonen 2017]] og [[MGPjr 2017]]. I 2019 ledet han ''Melodi Grand Prix Junior'', ''[[Sommeråpent]]'', ''[[TV-aksjonen]]'' og ''[[Kvelden før kvelden]]''.

Høsten 2022 spilte han rollen som Kåre i NRK-serien ''[[Gutta på skauen (TV-serie)|Gutta på skauen]]''. Sammen med Herman Flesvig laget han i 2024 reiseprogrammet **' på NRK. For programmet ble de sammen nominert til Gullruten 2025 i klassen beste programleder - underholdning.

## Referanser




## Eksterne lenker
* 
*  Ensemblet på Det Andre Teatret
*  Mikkel Niva på Filmfront
Sofia Boutella

**Sofia Boutella** (født 3. april 1982 i Bab El Oued) er en fransk-algirsk danser og skuespiller. Hun er danser innen hip-hop og street dance, og ble internasjonalt kjent etter at hun danset i en reklamefilm for Nike.

Boutella speilte karakteren Eva i dansfilmen *[[StreetDance 2]]* (2012), Ara i filmen **' (2014), Gazelle i **' (2014) og Jaylah i *[[Star Trek Beyond]]* (2016). I 2017 spiller hun hoverrollen som prinsesse Ahmanet i filmen *[[The Mummy (film)|The Mummy]]* mot Tom Cruise.

## Referanser


## Eksterne lenker
*
HKB 4./478 Bökfjord fyr

**HKB 4/478 Bökfjord fyr** var et tysk hærkystbatteri opprettet ved Bøkfjord fyr i juni 1941 under andre verdenskrig. Fortet var utrustet med fire franske 10,5&nbsp;cm K331(f) kanoner. Batteriet ble evakuert på slutten av 1944.

## Litteratur
*
Ildefons av Toledo

**Ildefons** (født ca 607 i Toledo i Spania; død 23. januar 667) var erkebiskop av Toledo fra 657 til 667. Han æres som helgen i den katolske og i de ortodokse kirker. Ildefons levde og virket i en tid da Kirken i Spania opplevde en relativt blomstrende periode, både når det gjaldt maktmessig, intellektuell, åndelig og pastoral utvikling. På alle disse områdene ga Ildefons viktige bidrag. Denne utviklingen var begynt da den vestgotiske kong Reccared omvendte seg i 587 og tok sitt kongerike med seg fra den arianske til den katolske tro.

## Liv og virke
### Bakgrunn
Ildefons nedstammet fra vestgotisk overskikt. Hans gotiske navn *Hildefuns* betyr «kjemperen». Han var nevø av Eugenius III av Toledo og muligens en disippel av den hellige Isidor av Sevilla.

### Geistlig
Han lengtet etter å bli munk, men familien satte seg mot dette. I ung alder trådte han likevel inn i klosteret Agli, tilknyttet regularkanonikerne i Toledo. I sin tid der grunnla og finansierte finansierte Ildefons et nonnekloster og ble senere forstander for klosteret i Agli. Han undertegnet som dette beslutningene fattet ved synodene i Toledo i 653 og 655.

### Erkebiskop
I 657 utpekte den vestgotiske kong Rekkesvinth han til erkebiskop av Toledo, og han forble i dette embedet til sin død.

Erkebiskop Ildefons ble kjent for sin store produktivitet. Han var forfatter og kronikør, og videreførte Isidors gotiske krønike. Han skrev flere teologiske verker, og forsøkte seg også innen poesien. Hans mest kjente verk er *De Viris illustribus*.

Han var ansvarlig for den enhetlige ordningen av den spanske liturgien.

Han bidro sterkt til fremmet av venerasjonen av Jomfru Maria i Spania.

### Venerasjon
Ildefons døde 23. januar 667. Hans relikvier befinner seg i Santa Leocadia-vsilikaen i Toledo. Hans minnedag er 23. januar.

## Skrifter
Hans skrifter ble i moderne toid aamlet og medtatt i Mignes Patrologia latina (PL 96).
* *De virorum illustrium scriptis*
: med en selvbiografi
* *Libellus de virginitate s. Mariae contra tres infideles*
* *Sermo in die s. Mariae*

Nyutgave:
* Carmen Codoñer Merino (utg.): El "De Viris Illustribus" de Ildefonso de Toledo. Estudio y edición crítica, Coleccion EF, 1972

## Litteratur
* Gustav von Dzialowski: Isidor und Ildefons als Litterarhistoriker: eine quellenkritische Untersuchung der Schriften "de viris illustribus" des Isidor von Sevilla und des Ildefons von Toledo, Dissertation, Münster: Schöningh 1898
* J. Madoz: S. Ildefonso de Toledo, Estudios Eclesiásticos, Band 26, 1952, S. 467–505
* J. F. Rivera: S. Ildefonso de Toledo, autor de un sermón de filiación dudosa, Revista Española de Teología, Band 6, 1946, S. 537–588
* J. M. Cascante: Doctrina mariana de S. Ildefonso de Toledo, Barcelona 1958
* L. Robles: Anotaciones a la obra de S. lldefonso «De cognitione baptismi», Teología Espiritual, Band 13, 1969, S. 379–457
* J. F. Rivera: San Ildefonso de Toledo. Biografía, época y posteridad, BAC, 1985

## Eksterne lenker
* 
*
* Eintrag im Ökumenischen Heiligenlexikon
Gavriella Fella

**Gavriella Fella** (gresk: **Γαβριζλλα Φελλά**, født 21. januar 1998) er en kypriotisk friidrettsutøver som konkurrerer i kulestøt og diskos. Hennes fremste internasjonale meritt er gull i kulestøt i De europeiske småstatslekene 2017.

## Idrettskarriere
### 2015
Fella vant kulestøt i det kypriotiske mesterskapet i friidrett 2015, med 13,36 meter, og hun kom på fjerdeplass i diskos med 39,48 meter.

### 2016
Fella deltok i U20-VM i friidrett 2016 i Bydgoszcz i Polen, og kvalifiserte seg til finalen med 15,26 meter i kvalifiseringen. I finalen støtet hun 15,10 meter, og kom på tiendeplass.

### 2017
I De europeiske småstatslekene 2017 i San Marino støtet hun 15,81 i kulestøt, og vant øvelsen foran Ásdís Hjálmsdóttir og Kristina Rakocevic. Resultatet på 15,81 meter var også ny mesterskapsrekord for de europeiske småstatslekene.

## Referanser


## Eksterne lenker
* 
*  Profil hos European Athletics
*  Profil hos All-Athletics
Thomas Dehler

**Thomas Dehler** (født 14. desember 1897 i Lichtenfels, Oberfranken, død 21. juli 1967 i Streitberg, Landkreis Ebermannstadt, Oberfranken) var en tysk liberal politiker (DDP og FDP). Han var medlem av Det parlamentariske råd, og fra 1949 til 1953 Tysklands justisminister i Adenauers første regjering. Fra 1954 til 1957 var han leder av FDP.

## Biografi

### Bakgrunn
Thomas Dehler ble født som sønn av pølsemaker og vertshuseier Georg Dehler og hans ektefelle Elisabeth. Han vokste opp med tre brødre i et altomfattende katolsk miljø.

Han tjenestegjorde under første verdenskrig i saniteten, men kunne som følge av sin astma ikke delta ved fronten. Dehler studerte jus i Würzburg, Freiburg og München. Han tok eksamen i 1920, og ble samme år dr. juris.

### Mellomkrigstiden
Dehler giftet seg i 1925 med jødiske Irma Frank. Deres ekteskap ble derfor under nasjonalsosialismen karakterisert som et blandingsekteskap. Som advokat opptrådte han fra 1933 som forsvarer for mennesker blant dem en rekke jøder, som ble forfulgt av NS-staten. Han tilhørte en liberal motstandsgruppe, den såkalte Robinsohn Strassmann-gruppen, og ble i 1938 kortvarig internert av Gestapo i Nürnberg.

Dehler deltok kortvarig i andre verdenskrig 1939/40 og ble i 1944 tvangsmessig innrullert til Organisation Todt.

### Etterkrigstiden
I 1950-årene ble han kjent som den første justisminister i Forbundsrepublikken Tyskland i Adenauers første regjering, og som leder av FDP. Hans karriere ble preget av en løsmunnet retorikk, og som følge av dette ikke tilbudt noen ny ministerpost senere regjeringer.

Som justisminister bygget han opp den nye statens justisvesen. Han var også sterkt involvert i oppgjøret med den tidligere nasjonalsosialismen, den såkalte avnazifiseringen. Han representerte i denne en liberal linje, og gikk inn for amnestier og rehabilitering for mennesker som var belastet med en NS-fortid.  Han motsatte seg også sterkt gjeninnføringen av dødsstraff i Tyskland, og som det heller ikke ble noe av. I 1965 gikk han inn for en 20-års foreldelsesfrist for forbrytelser under nasjonalsosialismen.

## Ettermæle
Han regnes av Stiftung Orte der deutschen Demokratiegeschichte blant de viktigste personer som i løpet av de siste 200 år, har bidratt til dannelsen av demokratiet i Tyskland.

## Se også

* Det tyske demokratiets pionerer.

## Referanser
Alhamdulillah

**Alhamdulillah** (arabisk: **ٱلْحَمْدُ لِلَّٰهِ**) eller *alḥamdulillāh*) er et arabisk uttrykk som betyr «Lovet være Gud (Allah)». Uttrykket er knyttet tekstene i Koranen og ordene fra profeten Muhammad og brukes derfor av muslimer av enhver bakgrunn. Også arabisktalende kristne og jøder kan bruke uttrykket for å uttrykke takknemlighet til Gud.

## Eksterne lenker
* Islamsk ordbok (engelsk)
* Ordbok over islamske uttrykk (engelsk)
Jakub Jugas

**Jakub Jugas** (født 1992) er en tsjekkisk fotballspiller som spiller for den polske klubben Cracovia Kraków.

## Referanser


## Eksterne lenker
*
Jakub Jankto

**Jakub Jankto** (født 1996) er en tsjekkisk fotballspiller som spiller for den italienske klubben  og det tsjekkiske landslaget.

## Landslaget
Han ble tatt ut i s EM-tropp til EM i fotball 2021.

## Privatliv
Den 13. februar 2023 stod Jankto fram som homofil i en video delt på sosiale medier.

## Referanser


## Eksterne lenker
*
Laura (film)

***Laura*** er en amerikansk film noir fra 1944, produsert og regissert av Otto Preminger. Gene Tierney, Dana Andrews og Clifton Webb spiller hovedrollene, mens Vincent Price og Judith Anderson innehar birollene. Manuset til Jay Dratler, Samuel Hoffenstein og Betty Reinhardt er basert på Vera Casparys roman *Laura* fra 1943.

Filmen fikk god kritikk og ble nominert til fem Oscar-priser under den 17. Oscar-utdelingen. Filmfotografen Joseph LaShelle vant Oscar for beste kinematografi for arbeidet sitt i filmen. Ellers ble filmen også nominert til beste regi (Preminger), beste mannlige birolle (Webb), beste filmatisering (Dratler, Hoffenstein og Reinhardt) og beste scenografi, svart-hvitt (Lyle R. Wheeler, Leland Fuller og Thomas Little).

Filmen ble innlemmet i National Film Registry i 1999, et utvalg av filmer til bevaring i det amerikanske nasjonalbiblioteket Library of Congress, filmer som regnes som «kulturelt, historisk og estetisk betydningsfulle». Det amerikanske filminstituttet (AFI) har kåret *Laura* til tidenes 73. beste spenningsfilm fra USA.

## Handling
Den unge, vakre og talentfulle Laura Hunt (Gene Tierney) blir funnet myrdet i sin egen leilighet. Liket har hennes klær, men ansiktet er ugjenkjennelig på grunn av skuddsåret. Detektiven Mark McPherson (Dana Andrews) blir valgt til å etterforske saken, og ikke lenge etter har han plukket ut tre kandidater med motiv: Waldo Lydecker (Clifton Webb), en middelaldrende kunstsamler og journalist, som til tross for aldersforskjellen hadde et håp om å vinne Lauras gunst. Shelby Carpenter (Vincent Price), en eplekjekk playboy og kvinnebedårer. Og sist, men ikke minst: Ann Tradwell (Judith Anderson), Lauras kyniske tante, som var sjalu på hennes forhold til Shelby. Men etterhvert blir også detektiv McPherson tiltrukket av Laura, eller rettere sagt av bildet han har dannet seg av den mystiske avdøde.

## Medvirkende
* Gene Tierney som Laura Hunt
* Dana Andrews som Mark McPherson
* Clifton Webb som Waldo Lydecker
* Vincent Price som Shelby Carpenter
* Judith Anderson som Ann Treadwell
* Dorothy Adams som Bessie Clary

## Referanser


## Eksterne lenker
*
Petr Mareš

**Petr Mareš** (født 1991) er en tsjekkisk fotballspiller som spiller for den latviske klubben RFS.

## Referanser


## Eksterne lenker
*
Tomáš Přikryl

**Tomáš Přikryl** (født 1992) er en tsjekkisk fotballspiller som fra den 30. juni 2024 er klubbløs.

## Referanser


## Eksterne lenker
*
As Salaam Air

**As Salaam Air** er et flyselskap basert på Zanzibar i Tanzania som tilbyr private charterflygninger og rutefly innad i Tanzania.

## Destinasjoner
Flyselskapet har faste flygninger til følgende destinasjoner:

## Referanser




## Eksterne lenker
*
Ahmed Sohail

**Ahmed Sohail** (født 1. januar 1979) er en pakistansk bokser.

Han representerte Pakistan under Sommer-OL 2004 i Athen, der han ble utslått i første runde. 

## Referanser


## Eksterne lenker
*
Circaetinae

* Se inndeling!

**Circaetinae** (slangeørner) er en underfamilie i haukefamilien (Accipitridae) som består av 15 arter i fire slekter. Slangeørner er mellomstore til store fugler med brede vinger. I hovedsak er artene spesialiserte på å fange slanger og andre reptiler, noe som er opphavet til gruppenavnet. Et par av artene jakter og eter imidlertid helst små pattedyr.

## Taksonomi
Den tidligere slekten ***Dryotriorchis*** inkluderes nå i *[[Circaetus]]*. Det knytter seg fortsatt usikkerhet til antallet arter i slekten *Spilornis*, som her listes med seks arter. Tidligere har det blitt regnet opp mot 13 arter til *Spilornis*.

## Inndeling
Inndelingen av haukefamilien følger i hovedsak Taxonomy in Flux og er i henhold til Boyd (2017), med unntak av underfamilien Aquilinae. Den følger den nye revisjonen til Lerner *et al.* (2017). Norske navn på artene følger Norsk navnekomité for fugl og er i henhold til Syvertsen *et al.* (2008). Navn og beskrivelser i parentes er ikke offisielle.

* Accipitridae, haukefamilien
** Circaetinae, slangeørner
*** *[[Spilornis]]*, snokørner
**** *[[Andamansnokørn|S. elgini]]*, andamansnokørn
**** *[[Filippinersnokørn|S. holospilus]]*, filippinersnokørn
**** *[[Orientsnokørn|S. cheela]]*, orientsnokørn
**** *[[Nikobarsnokørn|S. klossi]]*, nikobarsnokørn
**** *[[Borneosnokørn|S. kinabaluensis]]*, borneosnokørn
**** *[[Sulawesisnokørn|S. rufipectus]]*, sulawesisnokørn
***  *[[Pithecophaga]]*
**** *[[Apeørn|P. jefferyi]]*, apeørn
*** *[[Terathopius]]*
**** *[[Gjøglerørn|T. ecaudatus]]*, gjøglerørn
*** *[[Circaetus]]*
**** *[[Båndslangeørn|C. cinerascens]]*, båndslangeørn
**** *[[Kystslangeørn|C.  fasciolatus]]*, kystslangeørn
**** *[[Kongoslangehauk|C. spectabilis]]*, kongoslangehauk
**** *[[Guineaslangeørn|C. beaudouini]]*, guineaslangeørn 
**** *[[Svartbrystslangeørn|C. pectoralis]]*, svartbrystslangeørn
**** *[[Brunslangeørn|C. cinereus]]*, brunslangeørn
**** *[[Slangeørn|C. gallicus]]*, slangeørn

## Referanser




## Eksterne lenker
*
Édifice du Centre

**Édifice du Centre** (fransk) eller **Centre Block** (engelsk) er hovedbygningen til Canadas parlament på Parliament Hill i Ottawa i Ontario. Den inneholder Underhuset, Overhuset, kontorer for en del av parlamentsmedlemmene, den øverste ledelsen av begge kamrene, og en stor rotunde.

Bygningen er i nygotikk, og er den andre parlamentsbygningen bygget på stedet; den første ble ødelagt av brann i 1916.

Fra 2018 starter en tiårig rehabilitering av bygningen.

## Referanser
Rikard Høyem

**Rikard Høyem** (født 1955) er en norsk lærer, skoleleder og organisasjonsarbeider som var leder av Norges Handikapforbund fra 1986 til 1989.

Høyem er utdannet lærer. Han begynte å arbeidet med de funksjonshemmedes sak allerede som ung og var med på etablere Norges Handikapforbunds Ungdom (NHFU) i 1979. Han har hatt flere lederposisjoner innen organisasjonen. Blant annet så var leder for Handikappedes Ungdomsklubb (HUK) fra 1978 og frem til han i 1981 ble han valgt til leder for NHFU. I 1986 ble han valgt til leder for NHF, et verv han hadde frem til 1989. Høyem ble siden ansatt ved Flå skole på Ler i Melhus. Her har han blant annet hatt stillingen som virksomhetsleder (frem til 2008). 

Han ble gift i 1980 med Ragnhild Urdshals Høyem (f. 1956). Også hun har vært aktiv i NHF var i en periode leder for NHF Trøndelag. De har begge funksjonshemninger og er bosatt på Kvål i Melhus kommune.

## Referanser
Sveits rundt 2017

**Sveits rundt 2017** var den 81. utgaven av sykkelrittet Sveits rundt og ble arrangert fra 10. til 18. juni 2017. Det sveitsiske etapperittet var det 24. arrangementet på UCIs WorldTour-kalender i 2017.

Slovenske Simon Špilak fra Katusha Alpecin vant rittet sammenlagt for andre gang, 48 sekunder foran italienske Damiano Caruso og ytterligere 20 sekunder foran nederlenderen Steven Kruijswijk.

## Lag og ryttere

;Norske ryttere
# Sondre Holst Enger kjørte for AG2R-La Mondiale.
# Odd Christian Eiking kjørte for FDJ.
# Daniel Hoelgaard kjørte for FDJ.
# Lars Petter Nordhaug kjørte for Aqua Blue Sport.

## Rute og etapper

### Trøyene dag for dag

### Prolog

### Etappe 1

### Etappe 2

### Etappe 3

### Etappe 4

### Etappe 5

### Etappe 6

### Etappe 7

### Etappe 8

## Resultater

## Startliste

## Referanser


## Eksterne lenker
* 
*
Martin Lorentzon

**Sven Hans Martin Lorentzon** (født 1. april 1969 i Borås) er en svensk IT-gründer og medgrunnlegger av TradeDoubler og Spotify. Fra 2013 til 2018 satt han i styret i  Telia Sonera.

## Karriere
I 1999 grunnla Lorentzon og Felix Hagnö markedsføringsselskapet TradeDoubler som i 2001 vant prisen Guldmusen for Årets IT-rookie.

I 2006 grunnla Lorentzon og Daniel Ek musikktjenesten Spotify. I 2016 rettet de kritikk mot både svenske politikere og svensk næringspolitikk i et åpent brev. Blant annet hevdet de at man i Sverige prioriterte den tradisjonelle industrien før de raskt voksende teknologiselskapene, og at dette var en trussel mot Spotifys fortsatte hjemmebase i Sverige.

I 2013 ble Lorentzon utnevnt til medlem av Prins Daniels Fellowship, og samme år ble Lorentzon utnevnt til medlem i Telia Soneras styre. Lorentzon ble utnevnt til Årets svenske i verden i 2014.

Våren 2015 ble Martin Lorentzon utnevnt til æresdoktor ved Chalmers tekniske høyskole. I mai samme år tok Lorentzon imot *Svenske Dagbladets* foretakerutmerkelse "Affärsbragden".

I 2016 ble Lorentzon valgt inn som medlem i Kungl. Ingenjörsvetenskapsakademien, i avdelingen for utdannelse og forskning.

Lorentzon sponser Kodboken, som i tilbyr gratis leksjoner innen programmering.

I 2013 ble Lorentzons skatteopplegg debattert i pressen. Han møtte selv kritikken gjennom å hevde at det er vanskelig å lokke risikokapital til hans ideer i Sverige, samt å peke på de skatter han og hans selskap betaler i Sverige.

## Referanser
Fri programvarelisens

En **fri programvarelisens** er en lisens som tildeler mottageren av en programvare omfattende rettigheter til å modifisere og distribuere denne programvaren. Slike handlinger er vanligvis forbudt gjennom opphavsrettlovgivningen, men rettighetsholderen av en programvare kan fjerne disse restriksjoner ved å legge ved en programvarelisens som tildeler slike rettigheter. Programvare med en slik lisens er fri programvare eller fri og åpen programvare, hvor den sistnevnte distribueres i både en åpen kildekode og en binær objektkode.

## Referanser


## Eksterne lenker
* The Free Software Definition, av Free Software Foundation.
* The Free Software Foundation's list of free and non-free licenses
* Debian's lisens informasjonsside
Perninae

* Se inndeling!

**Perninae** (vepsevåker og nære allierte) er en underfamilie i haukefamilien (Accipitridae) og består av 17 arter fordelt i ni slekter. Dette er mellomstore rovfugler med brede vinger. Og bortsett fra et par arter i slekten *[[Pernis]]*, er dette en gruppe fugler som trives i varmt klima. Flere av artene jakter og eter hovedsakelig insekter eller reptiler.

## Taksonomi
Da det ble klart at *[[Henicopernis]]* tilhører Perninae, ble det nødvendig å flytte en primært afrikansk klade (afrikanske gribber og klatrehauker) til en egen underfamilie; Gypaetinae. Det kan også se ut som om splittelsen mellom disse to underfamiliene har skjedd tidligere enn antatt til nå.

## Inndeling
Inndelingen av haukefamilien følger i hovedsak Taxonomy in Flux og er i henhold til Boyd (2017), med unntak av underfamilien Aquilinae. Den følger den nye revisjonen til Lerner *et al.* (2017). Norske navn på artene følger Norsk navnekomité for fugl og er i henhold til Syvertsen *et al.* (2008). Navn og beskrivelser i parentes er ikke offisielle.

* Accipitridae, haukefamilien
** Perninae, (vepsevåker og nære allierte)
*** *[[Eutriorchis]]*
**** *[[Tanalaslangehauk|E. astur]]*, tanalaslangehauk
*** *[[Chondrohierax]]*
**** *[[Kroknebbglente|C. uncinatus]]*, kroknebbglente
*** *[[Leptodon]]*
**** *[[Gråhodeglente|L. cayanensis]]*, gråhodeglente
**** *[[Hvitkrageglente|L. forbesi]]*, hvitkrageglente
*** *[[Elanoides]]*
**** *[[Svaleglente|E. forficatus]]*, svaleglente
*** *[[Pernis]]*, (sanne vepsevåker)
**** *[[Vepsevåk|P. apivorus]]*, vepsevåk
**** *[[Haukvepsevåk|P. celebensis]]*, haukvepsevåk
**** *[[Orientvepsevåk|P. ptilorhyncus]]*, orientvepsevåk
*** *[[Hamirostra]]*
**** *[[Kongeglente|H. melanosternon]]*, kongeglente
*** *[[Lophoictinia]]*
**** *[[Langvingeglente|L. isura]]*, langvingeglente
*** *[[Henicopernis]]*
**** *[[Langhalevepsevåk|H. longicauda]]*, langhalevepsevåk
**** *[[Svartvepsevåk|H. infuscatus]]*, svartvepsevåk
*** *[[Aviceda]]*, bazaer
**** *[[Svartbaza|A. leuphotes]]*, svartbaza
**** *[[Gjøkbaza|A. cuculoides]]*, gjøkbaza
**** *[[Øglebaza|A. madagascariensis]]*, øglebaza
**** *[[Brunbaza|A. jerdoni]]*, brunbaza
**** *[[Australbaza|A. subcristata]]*, australbaza

## Referanser




## Eksterne lenker
*
Linux Mark Institute

**Linux Mark Institute** eller **LMI Oregon, LLC** er en organisasjon som administrerer varemerket Linux på vegne av Linus Torvalds. Varemerket omfatter programvare som inkluderer Linuxkjernen, maskinvare som anvender Linux-basert programvare, og tjenester som er tilknyttet implementasjon og dokumentasjon av Linux-baserte produkter.

Varemerket eies av Linus Torvalds i USA, Tyskland, EU og Japan for «datamaskiners operativsystemprogramvare som legger til rette bruk og operasjon av datamaskinen». Tildelingen av varemerket var et resultat av en rettssak mot advokaten William R. Della Croce, Jr., I Boston, Massachusetts, som hadde registrert Linux som et varemerke i september 1995. I november 1996 begynte han å sende brev til forskjellige Linuxdistributører, og gjorde krav på 10% royalties fra salget av Linuxprodukter.

Della Croce ble saksøkt, og tidlig i 1997 appellerte WorkGroup Solutions, Yggdrasil, Linux Journal, Linux International og Torvalds til domstolene med krav om å definere varemerket som «bedragerisk og oppnådd under falske premisser». I november 1997 ble saken avgjort og Torvalds ble tildelt varemerket.

LMI gjorde opprinnelig krav på betaling for bruk av Linuxnavnet som en del av varemerket, men endret dette senere til fordel for en fri, verdensomfattende lisens. 

LMI hadde sitt hovedkvarter i Monterey, California frem til (i hvert fall) 2005. Siden 2009 (eller før) har organisasjonen hatt sitt hovedkvarter i Beaverton, Oregon.

## Noter



## Referanser


## Eksterne lenker
* Offisiell hjemmeside
Harpiinae

* Se inndeling!

**Harpiinae** (harpyørner) er en underfamilien i haukefamilien (Accipitridae) som består kun av fire arter i fire slekter. Harpyørner er store til meget store rovfugler.

## Taksonomi
Splittelsen mellom Harpiinae og Aquilinae ser ut til å ha skjedd for omkring 20 millioner år siden. Oatley *et al.* (2015) fant ut at topphauk (*Lophospiza trivirgata*) sto nært Aquilinae, men Harpiinae var ikke med i analysene. Boyd (2017) antyder allikevel (i Taxonomy in Flux) at topphauken kan stå i en trefoldig stilling sammen med Aquilinae og Harpiinae. DNA fra sulawesihauk har imidlertid ikke blitt testet med dette for øye, men Boyd og flere mener at den er en meget nær slektning av topphauken. Kanskje så nær at de to danner en superart. Disse er derfor plassert i underfamilien Lophospizinae.

## Inndeling
Inndelingen av haukefamilien følger i hovedsak Taxonomy in Flux og er i henhold til Boyd (2017), med unntak av underfamilien Aquilinae. Den følger den nye revisjonen til Lerner *et al.* (2017). Norske navn på artene følger Norsk navnekomité for fugl og er i henhold til Syvertsen *et al.* (2008). Navn og beskrivelser i parentes er ikke offisielle.

* Accipitridae, haukefamilien
** Harpiinae, (harpyørner) (4 arter)
*** *[[Macheiramphus]]*
**** *[[Flaggermusglente|M. alcinus]]*, flaggermusglente
*** *[[Harpyopsis]]*
**** *[[Papuaørn|H. novaeguineae]]*, papuaørn
*** *[[Harpia]]*
**** *[[Harpyørn|H. harpyja]]*, harpyørn
*** *[[Morphnus]]*
**** *[[Brynjeørn|M. guianensis]]*, brynjeørn

## Referanser




## Eksterne lenker
*
Coca-Cola uten sukker

**Coca-Cola uten sukker**, før 2018 og fra 2023 **Coca-Cola Zero Sugar**, er en sukkerfri brus produsert av The Coca-Cola Company.

## Historie

Coca-Cola Zero Sugar ble lansert i 2016 og erstattet Coca-Cola Zero. Til tross for økende salg, ble Coca-Cola Zero erstattet av Coca-Cola Zero Sugar, som skulle smake mer likt klassisk Coca-Cola. Mange forbrukere av Coke Zero var misfornøyd med forandringen. 

Coca-Cola Zero Sugar ble først utprøvet i Storbritannia i april 2016, og planen var å rulle den ut til andre land de påfølgende månedene. Mange fans av Coke Zero reagerte negativt.  *[[The Washington Post]]* bemerket at Coke Zero var svært populær, og at fans sammenlignet forandringen med lanseringen av New Coke i 1985.

I 2018 ble Coca-Cola Zero Sugar-merket faset ut til fordel for det ordinære Coca-Cola-merket med røde etiketter og et sort felt med teksten «uten sukker». Den skiftet samtidig navn til Coca-Cola uten sukker. The Coca-Cola Company omtalte dette som et sine største merkevaregrep noensinne. Innholdet ble ikke endret. Smaken ble imidlertid endret i 2021.

I 2023 varslet Coca-Cola at navnet i Norge ville bli endret tilbake til Coca-Cola Zero Sugar, slik det var før 2018.

## Logo
Den tidligere logoen til Coca-Cola Zero Sugar bestod av Coca-Cola-logoen i hvit skriveskrift, med ordene *zero sugar* under i svart. Ordet *zero* var i minuskler i skrifttypen Avenir; ordet *sugar* var i majuskler. Disse ordene var på en rød runding med svart bakgrunn.

## Referanser
Lophospizinae

* Se inndeling!

**Lophospizinae** (topphauker) er den minste underfamilien i haukefamilien (Accipitridae) og består kun av to arter i én slekt. Begge artene karakteriseres av å ha toppfjær på hodet.

## Taksonomi
Klassifiseringen av de to artene i denne gruppen er usikker. Begge klassifiseres normalt i slekten *[[Accipiter]]* under Accipitrinae. Analyser har imidlertid antydet at topphauk ikke hører hjemme i Accipitrinae, men i stedet kan være basal for både Accipitrinae og Buteoninae. Oatley *et al.* (2015) fant ut at den sto nært Aquilinae, men Harpiinae var ikke med i analysene. Boyd (2017) antyder allikevel (i Taxonomy in Flux) at topphauken kan stå i en trefoldig stilling med Aquilinae og Harpiinae. DNA fra sulawesihauk har imidlertid ikke blitt testet med dette for øye, men Boyd og flere mener at den er en meget nær slektning av topphauken. Kanskje så nær at de to danner en superart.

## Inndeling
Inndelingen av haukefamilien følger i hovedsak Taxonomy in Flux og er i henhold til Boyd (2017), med unntak av underfamilien Aquilinae. Den følger den nye revisjonen til Lerner *et al.* (2017). Norske navn på artene følger Norsk navnekomité for fugl og er i henhold til Syvertsen *et al.* (2008). Navn og beskrivelser i parentes er ikke offisielle.

* Accipitridae, haukefamilien
** Lophospizinae
*** *[[Lophospiza]]*
**** *[[Topphauk|L. trivirgata]]*, topphauk
**** *[[Sulawesihauk|L. griseiceps]]*, sulawesihauk

## Referanser




## Eksterne lenker
*
Reinhold Hanning

**Reinhold Hanning** (født 28. desember 1921 i Helpup i Tyskland; død 30. mai 2017 i Lage) var en tysk SS-Unterscharführer som ble satt inn som leder av vaktmannskapene i konsentrasjonsleirene Auschwitz og Sachsenhausen. 

Hanning ble i 2016 dømt til fem års fengsel for medvirkning til i det minste  mord. Dommen ble ikke rettskraftig idet den ble anket og Hanning døde før rettsprosessene var avsluttet.

## Liv og virke
### Bakgrunn
Reinhold Hanning vokste opp i Billinghausen, og der gikk han i skolen fra 7. til 14. leveår. Deretter arbeidet han i en fabrikk. Som 14-åring ble han med i Hitlerjugend.

### SS-medlem
Fem år etter meldte han seg som frivillig til Waffen-SS. Fra 25. juli 1940 ble han med i SS-Division «Das Reich».

I januar 1942 ble han forflyttet til SS-Totenkopf-Sturmbann Auschwitz. I februar 1943 ble han forfremmet fra SS-Sturmmann til SS-Rottenführer. I september samme år ble han forfremmet til SS-Unterscharführer. I juni 1944 ble han forflyttet til *SS-Totenkopf-Wachbataillon Sachsenhausen*.

### Etterkrigstiden
I Neuruppin havnet Hanning i mai 1945 i krigsfangenskap, og ble løslatt fra *Munsterlager* den 20. mai 1948. Derettet arbeidet han som kokk for de britiske styrker i Lage. For et meieri i Lage arbeidet han fra 1949 som sjåfør og selger. I 1964 overtok han denne bedriften og ledet den frem til han gikk i pensjon i 1984.

### Straffesak
Frn 10. februar 2015 anklaget Statsadvokaten i Dortmund (*Zentralstelle im Land Nordrhein-Westfalen für die Bearbeitung von nationalsozialistischen Massenverbrechen)* Hanning for medvirkning ved forskjellige «drapshandlinger» i egenskap av hans tilhørighei til vaktmannskapene ved KZ Auschwitz I og KZ Auschwitz-Birkenau, særlig i forbindelse med den såkalte «Ungarn-Aktion», med masseskytinger, seleksjon og medansvar for fangenes levebetingelser. Hanning bestred tidlig å ha tatt del i noen drapshandlinger. Men han innrømmet for sine advokater å ha vært kjent med massemyrderiene. Den 29. april 2016 leste Hanning, etter lenge å ha holdt stille om anklagene mot ham, opp en personlig erklæring der han uttrykte beklagelse og bad om unnskyldning. Men han tilstod ikke noen medvirkning. Blant vitnene var de tidligere fangene Leon Schwarzbaum, Justin Sonder og Erna de Vries.

Den 17. juni 2016 kjente landretten i Detmold han skyldig i medansvar for mord av minst 170&nbsp;000&nbsp;ofre og dømte ham til fem års frihetsstraff. Hans forsvarer anket imidlertid, noe man mente skjedde under innflytelse av revisjonskjennelsen i Bundesgerichtshof i tilfellet Oskar Gröning. Hanning døde 30. mai 2017 innen revisjonssaken var gjennomført.

## Referanser
Imre Schlosser

**Imre Schlosser-Lakatos** (født 11. oktober 1889 i Budapest) var en ungarsk fotballspiller og trener. Han er den mestscorende spilleren i den ungarske toppdivisjonen gjennom tidene.

## Referanser


## Eksterne lenker
*
Anton Storch

**Anton Storch** (født 1. april 1892 i Fulda, død 26. november 1975) var en tysk snekker og politiker (CDU). Han var Tysklands arbeidsminister fra 1949 til 1957.

Anton Storch ble født inn i en arbeiderfamilie og vokste etter sine foreldres tidlige død, opp på barnehjem (Waisenhus). Etter folkeskolen gikk han i snekkerlære. Han deltok som soldat i første verdenskrig.

Storch fant tidlig veien til de kristelige arbeiderforeningene, og var 23 år gammel sekretær i Zentralverband der christlichen Holzarbeiter. Etter første verdenskrig var han for en kort tid leder for Christlichen Gewerkschaften i Hessen, inntil han i 1931 ble leder av Allgemeiner Deutscher Gewerkschaftsbund i Niedersachsen. I 1933 måtte han forlate alle politiske verv og arbeidet deretter som forsikringsagent. Ved utbruddet av andre verdenskrig var han i brannvernpolitiet.

Storch var medlem av Forbundsdagen i fire valgperioder, fra 1949 til 1965.

## Referanser
Iringa lufthavn

**Iringa lufthavn**  er en sivil flyplass i Tanzania som betjener Iringa og områdene rundt.

## Flyselskaper og destinasjoner

## Eksterne lenker
* Om flyplassen på Great Circle Mapper
Henan FC

**Henan FC**, tidligere kjent som **Henan Jianye Football Club**, er en kinesisk fotballklubb fra byen Zhengzhou. Klubben har spilt i kinesisk superliga der de i 2009 ble nummer tre og fikk bronsemedalje.

## Historiske navn
* 1958–1994 Henan (河南)
* 1994–2009 Henan Construction (河南建业)
* 2010–2020 Henan Jianye (河南建业)
* 2021–2022 Henan Songshan Longmen (河南嵩山龙门)
* 2023– Henan (河南)

## Referanser


## Eksterne lenker
*
Berkeley (andre betydninger)

**Berkeley** kan ha ulike betydninger:

## Etternavn
* Anthony Berkeley, britisk forfatter
* George Berkeley, irsk filosof
* Lennox Berkeley, britisk komponist
* Miles Joseph Berkeley, britisk botaniker
* Xander Berkeley, US-amerikansk filmskuespiller

## Fornavn
* Berkeley Breathed

## Steder
* Berkeley (California), USA
* Berkeley (Gloucestershire), Storbritannia
* Berkeley (Missouri), USA
* Berkeley County (Vest-Virginia), USA
* Berkeley County (Sør-Carolina), USA
* Berkeley Sound, Falklandsøyene

## Universitet
* University of California, Berkeley

## Asteroide
* 716 Berkeley

## Annet
* Berkeley DB
* Berkeley Packet Filter
* Berkeley RISC
* Berkeley Software Distribution
* Berkeley Yacc
Allround-NM på skøyter junior 1981 for herrer

**Allround-NM på skøyter junior 1981 for herrer** ble avholdt 7. og 8. februar 1981 på Tønsberg stadion, Tønsberg den første dagen og Fram kunstisbane, Larvik den andre dagen med 39 deltakere, fordelt på 18 i eldre junior og 21 i yngre junior.Tekniske arrangører var Tønsbergs Turnforening og Idrettsforeningen Fram.

Juniornorgesmestere i allround 1981 ble Nils Egil Aas, Nesodden IF i eldre junior og Bjørn Nyland, Ask Skøyteklubb i yngre junior.

## Sammenlagt herrer eldre junior

## Sammenlagt herrer yngre junior

## Kilder
*
*

## Eksterne lenker
*
Kommunistische Partei Österreichs

**Kommunistische Partei Österreichs** («Østerrikes kommunistiske parti»), forkorta **KPÖ**, er et kommunistisk parti i Østerrike. Det er en del av Det europeiske venstrepartiet.

## Historie
KPÖ ble grunnlagt den 3. november 1918 og er dermed et av verdens eldste kommunistiske partier. Navnet ved grunnleggelsen var *Kommunistische Partei Deutsch-Österreichs* («Tysk-Østerrikes kommunistiske parti»), *KPDÖ*.

De første årene av sin eksistens var partiet bare representert i enkelte kommunestyrer. Fra 1933 til 1945 var partiet forbudt, men spilte en aktiv rolle i motstandsbevegelsen mot nasjonalsosialismen.

Mellom 1945 og 1959 hadde partiet 4–5 seter i Nasjonalrådet. Deretter har oppslutninga ved nasjonale valg ligget mellom 0,2 % og 3,3 %, dvs. under sperregrensa (4 %). 

## Aktuelle valgresultater
Ved valget i 2013 fikk KPÖ 1,0 % av stemmene og dermed ingen seter i Nasjonalrådet. Partiet er representert med to seter i ett delstatsparlament (Steiermark). Det sterkeste resultatet i kommunevalg har vært i Graz, der partiet fikk 20,3 % av stemmene (februar 2017).

## Referanser


## Eksterne lenker
*
Prøving og feiling

**Prøving og feiling** er en utbredt heuristisk metode for problemløsing. Den består i å prøve ut mulige løsningsforslag inntil en god nok løsning er funnet (og mange feilslåtte forslag er forkastet). Metoden brukes i en rekke ulike sammenhenger.

* *[[Adferd]]:* Metoden ble for første gang beskrevet i studier av dyreadferd. Når dyr f.eks. lærer veien gjennom et labyrint, pleier de å lære ved prøving og feiling.
* *[[Evolusjon]]:* Evolusjonære tilpasninger ved naturlig seleksjon kan sies å bli til ved prøving og feiling. Prøvingen består i tilfeldige mutasjoner. Feilingen består i at organismer med uheldige mutasjoner dør uten å etterlate seg avkom. Evnen til å lære ved adferdsmessig prøving og feiling (jf. forrige kulepunkt) har oppstått ved evolusjonær prøving og feiling.
* *[[Erkjennelse]]:* Ifølge den kritiske rasjonalismen foregår *all* læring ved prøving og feiling – ikke bare hos dyr, men også hos mennesker («fra amøben til Einstein»). Det kan være snakk om ubevisst såvel som bevisst utprøving, både i hverdagen og i forskningen. Kunnskapsøkningen i vitenskapen skjer ifølge dette synet ved at man setter frem hypoteser (prøving) og tester dem mot virkeligheten, hvorpå de enten falsifiseres (feiling) eller styrkes.
* *[[Programmering]]:* Mange rekursive og iterative algoritmer i dataprogrammer benytter prøving og feiling. Dette gjelder f.eks. for tilbakesporings- og brute force-algoritmer.

## Referanser
The Audrey Hepburn Story

***The Audrey Hepburn Story*** er en amerikansk biografisk fjernsynsfilm fra 2000 om skuespilleren og filantropen Audrey Hepburn. Jennifer Love Hewitt spilte tittelrollen som Hepburn og medvirket også som produsent. Emmy Rossum og Sarah Hyland spilte Hepburn i oppvekstårene.

## Handling

Filmen dekker Hepburns oppvekst og barndommen i 1950-årene, som blant annet inneholdt ballettrening, foreldrenes skilsmisse og de vanskelige krigsårene, da Nederland var okkupert av Tyskland. Hun drar deretter til USA, hvor hun blir en stor filmstjerne og lager en rekke suksessfulle filmer, blant annet *[[Frokost hos Tiffanys (film)|Frokost hos Tiffanys]]*.

Filmen slutter med et fotografi av Audrey Hepburn under et av hennes oppdrag for UNICEF.

## Medvirkende

## Sending
Flere versjoner av filmen har blitt sendt på TV. På ABC Network ble den sendt som en tre timer lang spillefilm, mens i andre land ble en lengre versjon vist over to kvelder.

## Referanser


## Eksterne lenker
*
Gasslys

***Gasslys*** (originaltittel ***Gaslight***) er en amerikansk thrillerfilm fra 1944 basert på Patrick Hamiltons skuespill *[[Gas Light]]* fra 1938. Den handler om en mann som manipulerer sin kone slik at hun tror hun er gal.

Det ble laget en britisk filmatisering av skuespillet allerede i 1940 med Thorold Dickinson som regissør. Den nye, amerikanske versjonen ble regissert av George Cukor og hadde Ingrid Bergman, Charles Boyer og Joseph Cotten i hovedrollene. 18 år gamle Angela Lansbury deltok også med sin første filmrolle. *Gasslys* var større og hadde et høyere budsjett enn den britiske filmatiseringen. I Storbritannia fikk den amerikanske versjonen tittelen ***The Murder in Thornton Square*** slik at den ikke skulle forveksles med deres versjon. Filmen fraviker fra skuespillet flere steder, men hovedkonflikten er med.

*Gasslys* fikk god kritikk og ble nominert til sju Oscar-priser. Bergman vant Oscar for beste kvinnelige hovedrolle for sin rolleskildring, og William Ferrari, Cedric Gibbons, Paul Huldschinsky og Edwin B. Willis vant Oscar for beste scenografi for dekorarbeidet. Ellers ble filmen nominert til beste film, beste mannlige hovedrolle (Boyer), beste kvinnelige birolle (Lansbury), beste filmatisering (John L. Balderston, Walter Reisch og John Van Druten) og beste kinematografi, sort-hvitt (Joseph Ruttenberg).

Det amerikanske filminstituttet (AFI) har kåret *Gasslys* til tidenes 78. beste spenningsfilm fra USA.

## Handling
Filmen er en thriller hvor hovedpersonen Paula Alquist (Ingrid Bergman) opplever en rekke uforklarlige hendelser som får hennes mann, Gregory Anton (Charles Boyer), til å hevde at hun er gal. Det viser seg senere at det er han som står bak disse hendelsene.

## Medvirkende
* Charles Boyer som Gregory Anton/Sergius Bauer
* Ingrid Bergman som Paula Alquist Anton
* Joseph Cotten som Brian Cameron
* Dame May Whitty som Miss Bessie Thwaites
* Angela Lansbury som Nancy Oliver
* Barbara Everest som Elizabeth Tompkins
* Emil Rameau som Maestro Guardi
* Edmund Breon som General Huddleston
* Halliwell Hobbes som Mr. Mufflin
* Tom Stevenson som PC Williams
* Heather Thatcher som Lady Mildred Dalroy
* Lawrence Grossmith som Lord Freddie Dalroy
* Jakob Gimpel som pianist

## Referanser


## Eksterne lenker
*
Sherzod Abdurahmonov

**Sherzod Abdurahmonov** (født 12. januar 1982) er en usbekisk bokser.

Han representerte Usbekistan under Sommer-OL 2004 i Athen, der han ble utslått i andre runde. 

## Referanser


## Eksterne lenker
*
Bejbit Sjümenov

**Bejbit Sjümenov** (kasakhisk: Бейбіт Әмірханұлы Шүменов, født 19. august 1983) er en kasakhstansk bokser.

Han representerte Kasakhstan under Sommer-OL 2004 i Athen, der han ble utslått i andre runde. 

## Referanser


## Eksterne lenker
*
Charles River

**Charles River** er en elv i Massachusetts, USA. Den er 129 km lang og slynger seg gjennom det østlige Massachusetts før den munner ut i Massachusetts Bay i Boston.

Charles River utspringer i Echo Lake og passerer 22 større og mindre byer på sin vei til kysten. Dens fall er bare på 107 m fra utspringet til munningen, hvilket betyr at dens løp er meget rolig. Den anvendes derfor i stor utstrekning til rekreative og sportslige formål.

Flere store undervisningsinstitusjoner ligger ved elven, heriblant Harvard, Boston University og Massachusetts Institute of Technology. Nær munningen fungerer floden som avgrensning mellom Boston og Cambridge, og på denne cirka 27 km lange strekning inngår den i parken Charles River Reservation. Her finnes blant annet en demning.

## Eksterne lenker
*
Kastanjebladeik

**Kastanjebladeik** (*Quercus castaneifolia*) er et løvfellende tre i bøkefamilien. 

Den blir opptil 30 m høy. Unge trær har en bred, kjegleformet krone, mens eldre trær har en bred, kuppelformet krone med kraftige oppoverbøyde skudd. Barken på unge trær er svart og glatt, men blir seinere grå med knudrete ribber adskilt av oransje furer. Skuddene er kraftige og mørkebrune med hvite korkporer; unge skudd er hårete. Endeknoppene er 1 cm store og lysebrune, mens sideknoppene er mindre, 0,5 cm. Bladene er lansettformede, 8–20 cm lange og 5–9 cm brede. Bladstilken er 2–4 cm lang og lysegrønn. Bladene er mørkegrønne og blanke med gul midtnerve på oversiden og blågrå og fint hårete på undersiden. Det er 9–14 par bladnerver som ender i en tann. Nøttene er 2 cm lange og er omgitt av en nøtteskål som dekker halve nøtta.

Kastanjebladeik er et av de mest typiske treslagene i den hyrkanske skogen i nordlige Iran og sørøstlige Aserbajdsjan. Utenom dette området finnes den bare i sørskråningen til Store Kaukasus nord i Aserbajdsjan.

Arten  inngår i to viktige plantesamfunn: *Querco-Buxetum* finnes på sandgrunn på kystslettene. Det er to etasjer med trær. Den høyeste består av kastanjebladeik blandet med *[[Acer velutinum]]*, svartor og vanlig vingenøtt. En lavere, tettvokst etasje består av *[[Buksbom|Buxus hyrcana]]*, *[[Gleditsia caspia]]*, *[[Albizia julibrissin]]* og daddelplomme. Bunnvegetasjonen er gras og bregner, blant annet kantbregne. Det er mange mosearter; noen vokser på bakken, mens andre er epifytiske. 

Det andre plantesamfunnet er *Querco-Carpinetum* som finnes i nordvendte skråninger i lavlandet, opptil 700 moh., med mindre luftfuktighet enn forrige type. Det bestod opprinnelig av blandingsskog med kastanjebladeik og agnbøk, men hogst har gjort at eiketrærne stort sett er borte. Der jorda er tørrere, kommer *[[kaukasisk alm|Zelkova carpinifolia]]* inn, og en får plantesamfunnet *Zelkovo-Quercetum*.

*[[Quercus afares]]* fra Algerie og Tunisia ligner mye og ble tidligere regnet som en varietet, men genetiske studier viser at den har en annen opprinnelse.


Wiener Naturdenkmal 759 - Kastanienblättrige Eiche (Döbling) j.JPG|Bark
Quercus castaneifolia leaves.jpg|Blad


## Referanser


## Eksterne lenker
*
Andrij Fedtsjuk

**Andrij Fedtsjuk** (ukrainsk: Андрій Федчук; født 1980, død 2009) var en ukrainsk bokser.

Han representerte Ukraina under Sommer-OL 2004 i Athen, der han ble utslått i andre runde. Han tok bronse under Sommer-OL 2000.

## Referanser


## Eksterne lenker
*
The Art of Unix Programming

***The Art of Unix Programming*** er en bok av den amerikanske programvareutvikleren Eric S. Raymond som handler om historien og kulturen innenfor Unix-programmering fra de tidligste dagene i 1969 frem til 2003 da den ble utgitt. Boken dekker også avarter som Berkeley Software Distribution (BSD) og Unix-lignende systemer som Linux.

Forfatteren forklarer Unix ved å sammenligne det med andre operativsystemer, deriblant skrivebordsorienterte systemer som Microsoft Windows og klassisk MacOS og systemer med forskningsbaserte røtter slik som EROS og Plan 9.

Boken ble utgitt av Addison-Wesley den 17. september 2003, og har ISBN 0-13-142901-9. Boken er også tilgjengelig online, under en lisens fra Creative Commons med tilleggsklausuler.

## Referanser


## Eksterne lenker
*
Samuel Armenteros

**Kristiano Samuel Armenteros Nunez Mendoza Jansson** (født 27. mai 1990) er en svensk-kubansk fotballspiller som spiller for den nederlandske klubben Heracles Almelo.

## Landslaget
Den 13. juni 2017 fikk han sin første landskamp for  mot . Han scoret også sitt første landslagsmål i samme kamp.

## Referanser


## Eksterne lenker
*
Allround-NM på skøyter junior 1991

**Allround-NM på skøyter junior 1991** ble avholdt 1., 2. og 3. februar 1991 på Sørmarka kunstisbane i Stavanger.Teknisk arrangør var Stavanger Skøyteklubb.

Juniornorgesmestere ble Heidi Støkker, Kongsvinger Idrettslag for damene og Steinar Johansen, Holmestrand og Botne Skøyteklubb for herrene.

## Sammenlagt damer junior

## Sammenlagt herrer junior

## Kilder
*
*

## Eksterne lenker
*  
*
Jakob Johansson

**Jakob Valdemar Olsson Johansson** (født 21. juni 1990) er en svensk tidligere fotballspiller.

## Referanser


## Eksterne lenker
*
Sam Larsson

**Sam Andreas Larsson** (født 10. april 1993) er en svensk fotballspiller som spiller for den kinesiske klubben Dalian Yifang FC.

Han er broren til Akhisar Belediyespors Daniel Larsson.

## Referanser


## Eksterne lenker
*
Trizogeniates trivittatus

***Trizogeniates trivittatus*** er en bille som hører til underfamilien praktskarabider (Rutelinae) i den store familien skarabider (Scarabaeidae).

## Utbredelse
Billen finnes i den neotropiske faunaregionen, nærmere bestemt i Bolivia og Peru.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien Praktskarabider, Rutelinae MacLeay, 1819
****** Stammen Geniatini Burmeister, 1844 - 327 arter, Neotropiske
******* Slekten *[[Trizogeniates]]* Ohaus, 1917
******** *Trizogeniates trivittatus* Ohaus, 1917
******** *Trizogeniates trivittata* Blackwelder, 1944 (synonym)

## Referanser


## Kilder
* Generic Guide to New World Scarab Beetles - *Trizogeniates* http://museum.unl.edu/research/entomology/Guide/Scarabaeoidea/Scarabaeidae/Rutelinae/Rutelinae-Tribes/Geniatini/Geniatini-generic-pages/Trizogeniates/Trizogeniates-generic-page/Trizogeniates.html
* Jameson, Mary Liz og Hawkins, Shauna Joy (2005): Synopsis of the genera of Geniatini (Coleoptera: Scarabaeidae: Rutelinae) with an annotated catalog of species. Zootaxa 874: 1-76. http://www.mapress.com/zootaxa/2005f/z00874f.pdf

## Eksterne lenker
*
Camilla Fossum Pettersen

**Camilla Fossum Pettersen** (født **Mathisen**; 1977) er en norsk sakprosaforfatter, freelanceskribent og biolog. Hun har sin utdannelse i limnologi fra Universitetet i Oslo, og har arbeidserfaring fra undervisning ved Norsk Teknisk Museum, Forsøksgymnaset, Kastellet skole og Bjerke videregående skole og Norsk miljøforvaltning.

Pettersen utga sin første bok sammen med sin ektemann, biolog Ruben Alexander Pettersen i 2013 *De siste iblant oss – Nærbilder fra reiser i tropene*. Boken omhandlet tap av tropisk natur som følge av menneskedrevet konsum. Paret hadde før dette en rekke ganger levert liknende materiale til blant andre A-magasinet, og holdt utstilling ved Universitetet i Oslo med bilder av utrydningstruede arter.

Våren 2017 ga hun ut sin andre bok, *Samværssabotasje – Norske fedre deler sine historier*. Boken tar for seg rettigheter og ulike utfordringer som en del fedre opplever i forbindelse med barnefordeling, fastsettelse av bosted og samvær. Fritt Ord gav støtte til manusutvikling til boken. Pettersen ble tildelt Mannsforums kvinnepris 2017 for verket.

I sitt virke som lærer ved Kastellet skole veiledet Pettersen en gruppe elever til å vinne Norsk juniorvannpris 2007. Den samme elevgruppen veiledet hun til å bli hovedvinner av Adele La Roches kjemistipend i 2006.

## Referanser
Eu-LISA

**Det europeiske byrået for den operative forvaltningen av store IT-systemer innen området for frihet, sikkerhet og rettferdighet **(**eu-LISA**) er et av Den europeiske unions byråer, med ansvar for å forvalte tre store europeiske IT-systemer: Eurodac, Visa Information System (VIS) og Schengen informasjonssystem (SIS).

Byrået ble opprettet gjennom en forordning i 2011 og har hovedkontor i Tallinn i Estland.

## Se også

* Entry/Exit System
* European Travel Information and Authorisation System

## Referanser